Lubbi býður öllum börnum í ævintýraferð um Ísland þvert og endilangt í leit að 35 málbeinum sem hjálpa honum að læra íslensku málhljóðin , fljótt og vel . Hann býður ykkur jafnframt að koma í Hljóðasmiðjuna sína til að æfa ykkur í að tengja saman hljóðin og læra að lesa og skrifa . Á öllum deildum fara börnin í Lubbastund á föstudögum þar sem er hlustað á lögin sem fylgja hverju málhljóði og bókin skoðuð . Á eldri deildum koma börnin með hluti að heiman sem þau tengja við málhljóð vikunnar , fá að sýna hinum börnunum og klappa atkvæði orðanna , einnig hjálpast börnin að við að finna orð sem byrjar á eða hefur staf vikunnar inni í orðinu .